作者:高適
標題:送虞城劉明府謁魏郡苗太守
內容:天官蒼生望，出入承明廬。肅肅領舊藩，皇皇降璽書。茂宰多感激，良將複吹噓。永懷一言合，誰謂千里疏。對酒忽命駕，茲情何起予。炎天晝如火，極目無行車。長路出雷澤，浮雲歸孟諸。魏郡十萬家，歌鐘喧裡閭。傳道賢君至，閉關常晏如。君將挹高論，定是問樵漁。今日逢明聖，吾為陶隱居。